
	Kursuse nimetus 
	 Palju uskusid-üks maailm.  Usundiloo alused

	Kursuse toimumise aeg 
	23.11.2026-27.11.2026

	Kursuse vorm
	Auditoorne õpe

	Kursuse läbiviija

Uta Kroon-Assafrei – Narva Eesti Põhikooli juhataja, ajaloo ja sotsiaalainete valdkonna õpetaja

	Eesmärgid 
	Kursuse tuumaks on oskus suhelda lugupidavalt erinevate maailmavaadete esindajatega ning arutleda maailmavaateliste küsimuste üle;tunda enda ja teiste käitumises ära eelarvamusliku suhtumise ning osata sellele vastu seista nii enda kui ka kaaslaste õiguste rikkumisel; olla kursis religiooni ja poliitika seostega.


	Kursuse lühikirjeldus 
	Kursuse teemad:
Religiooni põhimõiste
Religiooni mõiste. Religiooni uurimise võimalusi. Maailma usuline kaart.

Religioon ja mõistmine
Arvamuste paljus ja tõde. Religioosne keel.
Maailmapilt ja maailmavaade. Religioosne ja mittereligioosne maailmapilt.
Teaduse ja religiooni suhted (nt loomine ja evolutsioon).
Eetika ja religiooni kokkupuutepunkte (nt loodushoid; tehisintellekti arendamine; seksuaalsus ja soolisus; elu alguse ja lõpuga ning tervisekäitumisega seotud küsimused). 
Deontoloogiline,teleoloogiline moraalifilosoofia ja vooruseetika.

Kesksed teemad usundites
Püha mõiste. Erinevad jumalakäsitlused. Sakraalne aeg ja ruum.
Loomulik ja üleloomulik. Ettemääratus ja juhus.
Erinevad inimesekäsitlused. Inimese elu eesmärk. Üleminekuriitused. Kurjuse ja kannatuse probleem.

Religioon üksikinimese elus
Miks inimesed usuvad? Kuidas määratletakse usklikkust?
Usuline kogemus ja selle mitmekesisus. Erinevad spiritualiteedid.
Inimese religioosne areng.

Religioon ja ühiskond
Religioon ja kultuur.Usu- ja südametunnistusevabadus. Religioon ja poliitika. Religioon ja majandus. Religioon ja meedia.
Suhted eri usundite vahel: koostöövõimalused, usulised konfliktid.
Religioon tänapäeval. Sekulariseerumine. Fundamentalism. Religiooni privatiseerumine. Kvaasireligioossed nähtused.

	Õpitulemused
	Kursuse lõpus õpilane:
·  oskab näha religiooni rolli inimese ja ühiskonna elus: a) mõistab, et religioon on mitmetahuline nähtus; analüüsib näiteid tuues erinevate maailmavaadete mõju inimese ja ühiskonna elule nii positiivsetes kui ka probleemsetes ilmingutes; oskab nimetada religiooni individuaalse ja sotsiaalse mõõtme olulisemaid aspekte; b) analüüsib näidete varal religioosse keele eripära, võrdleb religioosse ja teadusliku mõtlemise erinevusi ning sarnasusi; tunneb ära varjatud religioossust; c) analüüsib erinevate teabeallikate mõju inimeste arusaamade kujundamisele religioonist; d) arutleb teaduse ja religiooni mõju üle eetiliste valikute tegemisel; 
· mõistab, et religioossusel on erinev tähendus, religioossus väljendub erineval viisil erinevate inimeste jaoks ja erinevatel eluetappidel ning on seotud ajalooliste teguritega; 
·  analüüsib religioossete konfliktide põhjusi; tunneb ära eelarvamusliku ja sildistava suhtumise;
·  oskab näha religiooni, väärtuste ning moraalsete tõekspidamiste seoseid üksikisiku ja ühiskonna elus; suudab argumenteerides kaasa rääkida tänapäeva eetilistes küsimustes;
·  arutleb religioossete ja maailmavaateliste probleemide üle.

	Kursuse lõpptulemuse kujunemine 
 
	  Kursuse hinne on mitteeristav ehk arvestatud/mittearvestatud skaalal. Kursuse kokkuvõtva hinde saamiseks:
· toimub kaks kuni kolm grupiarutelu (olenevalt osalejate arvust) abstraktsete mõistetega opereerimise kogemusest ja keelelisest võimekusest (hinne sõltub osalemise aktiivsusest); 
· üks hindeline töö avatud materjalidega (tulemus protsentskaalal);
· üks kuni kaks tööd allikate või tekstidega;
· miniettekanne  (kuni 5 minutit). Kohustuslikud elemendid lepitakse kokku eelnevalt  ja nende põhjal kujuneb hinne.
Õpetaja selgitab õpilasele kursuse alguses, kuidas kujuneb kokkuvõtlik kursusehinne, missugune on hindamisel iga õpiväljundi ja õppeprotsessis osalemise osakaal.

	Õppekirjandus 
	· M-L.Mauranen. Maailma usundid, Keuruu, Otava 1990
· T.Jürgenstein,O.Schihalejev. Usundimaailma suured küsimused,Tallinn, Koolibri 2011
· L.Halme. Usundid, Tallinn, Koolibri, 2010
· Ch.Schulz-Reiss. Mida maailm usub?, Tallinn, Koolibri 2008
· L.Leesi Usundilood,Tallinn, Avita 2005
· Piibel
· Koraan
· Muud religioossed tekstid (suutrad, psalmid, Mormoni raamat jne)
· Õppevideod 
· Piibel.net
· Püha Benedictus. Kloostrireegel. Tallinna Ülikool, Tallinn 2026
· Paul Copan . Kas Jumal on julm?EMK Teoloogiline seminar, Talinn 2026
· Iiobi testament ja Aabrahami testament. Tartu Ülikooli kirjastus, Tartu 2026
· M.Laidre. Ars moriendi, ars amatoria. Argo, Tallinn  2021
· A.Hiob. Hindu teekond kristluseni. Allika kirjastus, Tallinn 2024
· A.Hiob. Budism lähedalt ja kaugelt. Allika kirjastus, Tallinn 2024
· A.Hiob. Juutlus ja juudikristlus. Allika kirjastus, Tallinn 2024

